孫皓

孫皓，字元宗，係中國三國時代東吳嘅第四任君主，喺264年到280年在位。佢係吳大帝孫權第三仔，即係廢太子孫和嘅大仔。

永安七年，前任皇帝吳景帝孫休以30歲英年早逝。嗰陣時蜀漢啱啱亡咗，再加上交阯發生叛亂，東吳內部震驚，想立一個年紀大一啲嘅君主，於是擁立咗佢做皇帝。孫皓即位之後，追諡阿爸做文皇帝，尊佢阿媽何氏做太后。

孫皓啱啱開始做皇帝嗰陣時，下令撫恤人民，又開倉振貧、減省宮女同埋放生宮入便多餘嘅珍禽異獸；但係好快佢就變到粗暴驕盈、暴虐治國，又好酒色，搞到民心喪盡。279年，西晉內部達成咗打東吳嘅一致意見，結果280年建業失守，東吳亡咗，孫皓本人都做咗俘虜。孫皓歸晉之後，賜號為歸命侯，住喺洛陽。四年後過身。

晉滅吳之戰

東吳皇帝
晉朝人
末代君主